|  |
| --- |
| Vejledning i indberetning af data vedrørende *arbejdsløshedsdagpenge*(InsuredUnemploymentPaymentData)Version 1.02 |

**Dokumentlog**

|  |  |
| --- | --- |
| **Dato** | **Bemærkningstekst** |
| 28-09-2017 | Vejledningens første version 1.0 foreligger. |
| 09-10-2017 | Vejledningens version 1.01 foreligger med flg. ændringer: |
| - | Nyt eksempel B. 3 vedr. indberetning af dagpengekort under mindsteudbetaling tilføjet eksempelsamlingen. |
| - | Nyt eksempel B. 4 vedr. indberetning af dagpengekort med træk af karantænetimer i indberetningsperiode tilføjet eksempelsamlingen. |
| - | Nyt eksempel B. 5 vedr. indberetning af data for medlem som ikke ønsker at udnytte ret til dagpengeforlængelse tilføjet eksempelsamlingen. |
| - | Eksempel F. 2 i eksempelsamling tilrettet. Kode ”14. Belægning - Ej rettidig tilbagevenden efter EØS” skal påføres evt. dagpengekort indtil medlemmet har opfyldt nyt arbejdskrav (296 timer). |
| 22-11-2017 | Vejledningens version 1.02 foreligger med flg. ændringer: |
| - | I Tabel 1 ” Forretningslogisk beskrivelse til UnemploymentFundPaymentService” er teksten vedr. feltet ”HoursPaid” tilrettet, idet dette felt udelukkende skal indeholde en opgørelse af udbetalte a-dagpenge. |
| - | Eksempel F. 1 i eksempelsamling tilrettet. Markering for weekend var tidligere forkert men er nu rettet op. Endvidere skal EØS-timer ikke indgå i månedens opgørelse af "HoursPaid", hvorfor eksemplets timetal i dette felt er revideret. |
| - | Eksempel F. 2 i eksempelsamling tilrettet. EØS-timer skal ikke indgå i månedens opgørelse af "HoursPaid", hvorfor eksemplets timetal i dette felt er revideret. |

Indhold

[1. Indledning 3](#_Toc498065726)

[2. CreateInsuredUnemploymentPaymentData 4](#_Toc498065727)

[3. CauseForDeductionInUnemploymentBenefitsTypeIdentifier 5](#_Toc498065728)

[4. Eksempelsamling 9](#_Toc498065729)

# 1. Indledning

Nærværende FLEUR-vejledning leverer en *forretningslogisk* beskrivelse af a-kassens FLEUR-indberetninger vedr. ledige medlemmers timefradrag i udbetalingen af *dagpenge*.

Den tekniske side af a-kassens indberetning til FLEUR af disse data (datastrukturen i webserviceindberetningerne – i det følgende betegnet som recordlayout) er i detaljen beskrevet på STAR’s wikiplatform[[1]](#footnote-2). De relevante dokumenter opdateres, når der sker ændringer i strukturen i forbindelse med releases.

Med baggrund i medlemmets udfyldelse af et kalendermånedligt dagpengekort samt a-kassens efterfølgende behandling heraf mhp. udbetaling af *arbejdsløshedsdagpenge* til medlemmet, skal a-kassen via særlige webservices indberette en række FLEUR-data til DFDG.

A-kassen skal således via ”UnemploymentFundPaymentService” for hver kalendermåned et medlem har været berørt af ledighed indberette:

* En månedsrecord, indeholdende summerede data om det ledige medlems dagpengesituation i den indberettede periode.
* Dagsrecords for hver dag, medlemmet har oplyst på sit dagpengekort, at vedkommende har deltaget i aktivitet, som medfører et timefradrag i vedkommendes ret til udbetaling af dagpenge. Der kan indberettes mere end en fradragstype pr. dag.
* Dagsrecords for hver dag, a-kassen foretager en teknisk (dags)belægning på medlemmets dagpengekort.

A-kassen skal indberette ovenstående uanset, om der er udbetalt dagpenge i måneden eller ej. Der skal således også indberettes data om medlemmet i måneder, hvor belægningen af dagpengekortet er af en størrelse, der medfører, at der ikke udbetales dagpenge som følge af mindsteudbetalingsreglen[[2]](#footnote-3).

A-kassens indberetninger til FLEUR skal periodiseres til det tidspunkt i kalendermåneden, hvor hændelsen rent faktisk har fundet sted.

Såfremt A-kassen regulerer i data, der tidligere er indsendt til FLEUR (eksempelvis som følge af en indkomstkontrol), skal disse nye data på tilsvarende vis overføres til DFDG som en ny indberetning, der erstatter den tidligere version heraf.

FLEUR-data i DFDG vedr. timefradrag i retten til dagpenge skal således altid afspejle det enkelte medlems aktuelle kalendermånedlige ledighedssituation og være i fuld overensstemmelse med a-kassens egne oplysninger herom.

# 2. CreateInsuredUnemploymentPaymentData

Ved a-kassens indberetning af FLEUR-data til DFDG er der tale om individbaserede records.

Identifikationsnøglen for a-kassernes FLEUR- indberetning består af følgende data:

* Cpr.nr. (”PersonCivilRegistrationIdentifier”)
* Angivelse af hvilket år indberetningen dækker over (”ReportingYear”)
* Angivelse af hvilken kalendermåned indberetningen dækker over (”ReportingMonth”)

Der henvises i øvrigt til den specifikke databeskrivelse herfor[[3]](#footnote-4).

A-kassernes indberetning af FLEUR-data vedr. det ledige medlems dagpengesituation indeholder udover ovenstående identifikationsregler en række detaljerede elementer.

Af tabel 1 fremgår disse, samt en uddybende forretningslogisk beskrivelse af, hvad a-kassen skal registrere vedr. elementet.

**Tabel 1: Forretningslogisk beskrivelse til UnemploymentFundPaymentService**

| **Element** | **Forretningslogisk beskrivelse af feltets:** |
| --- | --- |
| **Navn** | **Indhold** |
| HoursPaid | Udbetalte timer | Her registrerer a-kassen det antal timer, som medlemmet har fået udbetalt a-dagpenge for i den indberettede kalendermåned. Såfremt medlemmet i den indberettede kalendermåned har fået udbetalt feriedagpenge eller EØS-dagpenge skal dette ikke indgå i det antal timer, som registreres i feltet. Karantænetimer pga. sanktioner, som medlemmet evt. er blevet trukket for i den indberettede kalendermåned skal ligeledes heller ikke indgå i det antal timer, som registreres i feltet.≤ 160,33 timer |
| HoursConsumed | Forbrugte timer | Her registrerer a-kassen det antal timer[[4]](#footnote-5), som medlemmet har forbrugt i den kalendermåned, der indberettes for.≤ 160,33 timer |
| HoursQuarantined | Karantæne timer | Her registrerer a-kassen det antal karantænetimer pga. sanktioner, som medlemmet evt. er blevet trukket for i den indberettede kalendermåned.≤ 160,33 timer |
| DeductionForPaidApprenticeSalary | Fradrag for elevløn | Her registrerer a-kassen det beløb (kr.), som medlemmet evt. har fået fradraget i udbetalingen i kalendermåneden i forbindelse med at have fået udbetalt elevløn.  |
| DaysWithDeductionCollection | Samling af fradrag for udbetaling af dagpenge | Her registrerer a-kassen på dagsniveau om og i givet fald hvilke fradrag, der er sket i medlemmets udbetaling af dagpenge. For nærmere gennemgang heraf henvises til tabel 2 (”CauseForDeductionInUnemploymentBenefitsTypeIdentifier”). |

# 3. CauseForDeductionInUnemploymentBenefitsTypeIdentifier

Et centralt element i FLEUR-indberetningen er indberetningen af dage med fradrag samt hvilke(n) type(r) af fradrag, der i givet fald findes på den givne dag (”DaysWithDeductionCollection”).

Indledningsvis skal STAR gøre en række generelle bemærkninger i forhold til fortolkningen af a-kassens FLEUR-indberetning vedr. dagsfradrag (”DaysWithDeductionCollection”):

* Såfremt a-kassen i den summerede månedsrecord har indberettet 160,33 forbrugte dagpengetimer (”HoursConsumed”) og ikke har indberettet konkrete dagsfradrag (”DaysWithDeductionCollection”), betragtes det indberettede medlem som fuldt ledige i alle (hver)dagene i den indberettede dagpengemåned. Heraf følger, at STAR som udgangspunkt fortolker alle (hver)dage, som i en indberettet måned ikke er belagt med fradrags koder, jf. tabel 2 nedenstående, som dage, hvor medlemmet er fuldt ledige (dvs. har en dagsledighed på 7,4 timer for fuldtidsforsikrede hhv. 6 timer for deltidsforsikrede). I princippet skal a-kassen i sin FLEUR-indberetning således for hver måned, hvor der indberettes, at medlemmet har indsendt et dagpengekort og således har forbrugt af sin ret til dagpenge, tage stilling til, hvorvidt samtlige (hver)dage skal belægges med et dagsfradrag (”DaysWithDeductionCollection”) eller ej; (hver)dage, hvor der ikke er registreret et dagsfradrag (jf. ”DaysWithDeductionCollection”) vil STAR som sagt fortolke som dage med fuld ledighed.
* Såfremt a-kassen i den summerede månedsrecord angiver et antal forbrugte dagpengetimer (”HoursConsumed”) < 160,33 timer, skal a-kassen også indberette et antal konkrete dagsfradrag (”DaysWithDeductionCollection”). Som udgangspunkt skal det samlede antal timer registreret under fradragsdage (”DaysWithDeductionCollection”) modsvare forskellen mellem 160,33 timer (i tilfælde af, at medlemmet er fuldtidsforsikret) hhv. 130 timer (i tilfælde af, at medlemmet er deltidsforsikret) og det registrerede antal forbrugte timer (”HoursConsumed”). Er der eksempelvis for et fuldtidsforsikret medlem i en indberetningsperiode registreret et dagpengeforbrug i ”HoursConsumed” på 120,33 timer, skal der i ”DaysWithDeductionCollection” for samme indberetningsperiode være registreret et antal dage med fradrag (jf. ”CauseForDeductionInUnemploymentBenefitsTypeIdentifier”) på sammenlagt 40 timer.
* Såfremt a-kassen ændrer i en tidligere fremsendt månedsrecord for så vidt angår antallet af ”HoursConsumed”, skal a-kassen samtidigt sikre sig, at der også revideres i den tilhørende indberetning af ”DaysWithDeductionCollection”, således at den reviderede indberetning om medlemmets kalendermånedlige dagpengesituation indeholder retvisende dagsfradrag (”DaysWithDeductionCollection”).

Der kan – i hver sin record - indberettes flere fradragstyper for samme dag. For hver fradragstype indberettes antallet af timer, der skal fradrages for.

Af tabel 2 fremgår, hvilke fradragstyper, der kan anvendes samt en uddybende forretningslogisk beskrivelse af, hvad a-kassen skal registrere vedr. fradragstypen samt hvilket antal fradragstimer, der kan registreres i forbindelse med den pågældende fradragstype.

**Tabel 2: Forretningslogisk beskrivelse til CauseForDeductionInUnemploymentBenefitsTypeIdentifier**

| **Identifikator** | **Navn** | **Forretningslogisk beskrivelse af feltets:** | **Regelhenvisning** |
| --- | --- | --- | --- |
| **Indhold** | **Timetal** |
| 1 | Arbejde | Her registrerer a-kassen det antal konkrete timer qua lønarbejde, som medlemmet har haft den givne dag.Kan være faktiske timer såvel som timer omregnet efter omregningssatsen. | Kan være > 7,4 timer | Bkg. nr. 405 af 26/4-17 - § 11 |
| 2 | Pension | Her registrerer a-kassen pensionsfradrag omregnet til timer.  | Kan (i sjældne) tilfælde være > 7,4 timer | Bkg. nr. 405 af 26/4-17 - § 17 |
| 3 | Belægning – Indtægter og hverv mm.  | Her registrerer a-kassen hverv, der medfører fradrag, men som ikke betragtes som arbejde (jf. ID 1). Kan være faktiske timer såvel som timer omregnet efter omregningssatsen.Eksempelvis: Bestyrelseshonorarer. | Kan være > 7,4 timer | Bkg. nr. 405 af 26/4-17 - § 16, stk. 1 og 4 |
| 4 | Selvstændig virksomhed | Her registrerer a-kassen fradrag for timer i selvstændig (bi)beskæftigelse, herunder også timefradrag som medhjælpende ægtefælle.Altid faktiske timer. | ≤ 24 timer | Bkg. nr. 405 af 26/4-17 - § 12 |
| 5 | Anden ydelse – Efterløn | Her registrerer a-kassen ydelsestimer udbetalt såfremt medlemmet er overgået til efterløn i en kalendermåned, hvor der også er udbetalt dagpenge.Altid faktiske timer. | = 7,4 timer (fuldtidsforsikrede) *eller*= 6 timer (deltidsforsikrede) | Bkg. nr. 405 af 26/4-17 - § 28, stk. 1, nr. 5 |
|  6 | Anden ydelse – VEU | Her registrerer a-kassen det antal timer, som medlemmet i kalendermåneden har fået udbetalt som VEU-godtgørelse, såfremt medlemmet har deltaget i VEU-forløb i forbindelse med AMU-kurser.Kan kun eksistere i forbindelse med supplerende dagpenge.Altid faktiske timer. | ≤ 7,4 timer | [Bkg. nr. 405 af 26/4-17 - § 15, stk. 1.] |
| 7 | Anden ydelse - LG-lån | Her registrerer a-kassen udbetalinger til medlemmet fra Lønmodtagernes Garantifond omregnet til timer.Timer i dette felt vil altid ved senere lejlighed blive om konteret til arbejdstimer eller ledighed med dagpenge.Altid faktiske timer. | ≤ 7,4 timer  | Bkg. nr. 405 af 26/4-17 - § 15, stk. 2, nr. 2 |
| 8 | Belægning - Karensperiode for dimittender/Selvstændige | Her registrerer a-kassen karenstimer, som a-kassen pålægger dimittendmedlemmer og medlemmer optaget via beskæftigelse som selvstændig.Formål: Markere dage, hvor der ikke er ret til dagpenge (”Opfyldningsfradrag”).Altid faktiske timer. | ≤ 7,4 timer (fuldtidsforsikrede) *eller*≤ 6 timer (deltidsforsikrede) | Dimittender: bkg. nr. 398 af 26/4-17 - § 19Selvst.: Lovbkg. Nr. 784 af 21/6-17 - § 63, stk. 3 |
| 9 | Belægning - Fri for egen regning | Her registrerer a-kassen fradragstimer, såfremt medlemmet i en kalendermåned, hvor der også er udbetalt dagpenge, har holdt fri for egen regning (altså dage, hvor medlemmet ikke har anmodet om dagpenge).Formål: Markere dage, hvor der ikke er ret til dagpenge (”Opfyldningsfradrag”).Altid faktiske timer. | ≤ 7,4 timer (fuldtidsforsikrede) *eller*≤ 6 timer (deltidsforsikrede) | Bkg. nr. 405 af 26/4-17 - § 28, stk. 1, nr. 2 |
| 10 | Belægning - Syg - ej Dagpenge Under Sygdom | Her registrerer a-kassen fradragstimer, hvor medlemmet i en kalendermåned, hvor der også er udbetalt dagpenge, har været sygemeldt uden at der i denne sygedomsperiode har kunnet udbetales a-dagpenge (eks. fordi medlemmet modtager sygedagpenge udbetalt af kommunen).Formål: Markere dage, hvor der ikke er ret til dagpenge.Altid faktiske timer. | ≤ 7,4 timer (fuldtidsforsikrede) *eller*≤ 6 timer (deltidsforsikrede) | Bkg. nr. 405 af 26/4-17 - § 28, stk. 1, nr. 1 |
| 11 | Belægning – Ferie | Her registrerer a-kassen fradragstimer, hvor medlemmet i en kalendermåned, hvor der også er udbetalt dagpenge, har afholdt ferie for egen regning eller ved udbetaling af feriedagpenge.Formål: Markere dage, hvor der ikke er ret til dagpenge (”Opfyldningsfradrag”).Altid faktiske timer. | ≤ 7,4 timer (fuldtidsforsikrede) *eller*≤ 6 timer (deltidsforsikrede) | Bkg. nr. 405 af 26/4-17 - § 28, stk. 1, nr. 3 og 4 |
| 12 | Belægning - G-dage | Her registrerer a-kassen fradragstimer, hvor medlemmet har modtaget udbetaling fra en arbejdsgiver vedr. G-dage.Formål: Markere dage, hvor der ikke er ret til dagpenge.Altid faktiske timer på hele eller halve dage. | = 7,4, timer (hel G-dag)*eller* = 3,7 timer (halv G-dag) | Bkg. nr. 819 af 23/6-17 - § 29, stk. 1 og 2 |
| 13 | Belægning - Ej rådighed | Her registrerer a-kassen fradragstimer, hvor der i en kalendermåned med udbetaling af dagpenge også har været dage, hvor medlemmet ikke har stået til rådighed for arbejdsmarkedet. Eksempelvis ved ikke at være tilmeldt jobcenteret, har været i uddannelse, eller ved gentagelsesvirkninger.Formål: Markere dage, hvor der ikke er ret til dagpenge (”Opfyldningsfradrag”).Altid faktiske timer. | = 7,4 timer (fuldtidsforsikrede) *eller*= 6 timer (deltidsforsikrede) | Bkg. nr. 405 af 26/4-17 - § 28, stk. 1, nr.6 |
| 14 | Belægning - Ej rettidig tilbagevenden efter EØS | Her registrerer a-kassen fradragstimer, såfremt medlemmet i en kalendermåned, hvor der er ansøgt om dagpenge, i en periode ikke har kunnet modtage dagpenge som følge af, at vedkommende ikke er vendt rettidigt tilbage fra ophold i udlandet med EØS-dagpenge.Formål: Markere dage, hvor der ikke er ret til dagpenge (”Opfyldningsfradrag”).Altid faktiske timer. | ≤ 7,4, timer (fuldtidsforsikrede)*eller* ≤ 6 timer (deltidsforsikrede). |  |
| 15 | Belægning - Manglende frigørelsesattest | Her registrerer a-kassen fradragstimer, såfremt medlemmet i en kalendermåned, hvor der er ansøgt om dagpenge, i en periode ikke har kunnet modtage dagpenge som følge af, at vedkommende ikke har kunnet fremvise en frigørelsesattest.Formål: Markere dage, hvor der ikke er ret til dagpenge (”Opfyldningsfradrag”).Altid faktiske timer. | ≤ 7,4, timer (fuldtidsforsikrede)*eller* ≤ 6 timer (deltidsforsikrede) | Bkg. nr. 405 af 26/4-17 - § 11 – må betragtes som alm. fradrag for arbejde |
| 16 | Belægning - Udløb af ret til supplerende dagpenge, men arbejde i ugen | Her registrerer a-kassen fradragstimer såfremt medlemmet i en kalendermåned, hvor der er ansøgt om dagpenge, i en given uge ikke har kunnet modtage dagpenge som følge af, at vedkommendes ret til supplerende dagpenge udløbet.Formål: Markere dage, hvor der ikke er ret til dagpenge (”Opfyldningsfradrag”/”Ugeopfyldningsfradrag”).Altid faktiske timer. | ≤ 7,4 timer (fuldtidsforsikrede) *eller*≤ 6 timer (deltidsforsikrede) | Bkg. nr. 405 af 26/4-17 - § 41, stk. 1og 2 |

# 4. Eksempelsamling

Til illustration af, hvorledes a-kassen skal håndtere en række særskilte situationer forretningslogisk i FLEUR-indberetning til DFDG’s ”UnemploymentFundPaymentService”, har STAR opstillet nedenstående eksempelsamling i tabel 3 samt bilag 1 (”FLEUR\_UnemploymentFundPaymentService\_eksempelsamling”).

 **Tabel 3: Indberetning af konkrete situationer til FLEUR**

| **Situation** | **Beskrivelse** | **Registreringspraksis** |
| --- | --- | --- |
| A.Periodisering | 1. | A-kassen skal periodisere FLEUR-indberetninger til den kalendermåned, hvor hændelsen rent faktisk har fundet sted. |
| B. Alm. forhold veddagpengekort | 1. | Medlemmet er fuldt ledig samtlige dage i indberetningsperioden (0-dagpengekort). | A-kassen indberetter gennem ”CreateInsuredUnemploymentFundPaymentData” 160,33 timer i feltet ”HoursConsumed” og indberetter samtidigt ingen dagsfradrag til ”DaysWithDeductionCollection”. |
| 2. | Medlemmet er ikke fuldt ledig i indberetningsperioden. | A-kassen indberetter gennem ”CreateInsuredUnemploymentFundPaymentData” det relevante antal timer i feltet ”HoursConsumed” og indberetter samtidigt det relevante antal dagsfradrag til ”DaysWithDeductionCollection”. |
| 3.  | Indberetning ved beløb under mindsteudbetaling. | A-kassen indberetter gennem ”CreateInsuredUnemploymentFundPaymentData” det relevante antal timer i feltet ”HoursConsumed”. I feltet ”HoursPaid” indberettes ”0” timer, idet der for måneden ikke er sket en udbetaling af a-dagpenge. |
| 4. | Indberetning i forbindelse med karantæne. | A-kassen indberetter gennem ”CreateInsuredUnemploymentFundPaymentData” det relevante antal karantænetimer, som medlemmet er blevet trukket for i indberetningsmåneden i feltet ”HoursQuarantined”. Bemærk, at feltet ”HoursPaid” også skal afspejle, at medlemmet er blevet trukket for karantænetimer. |
| 5. | Indberetning ved udløb af dagpengeret og medlemmet ønsker ikke at forlænge. | A-kassen indberetter igennem ”CreateInsuredUnemploymentFundPaymentData” det relevante antal (tilbageværende) timer i feltet ”HoursConsumed” og indberetter samtidigt det relevante antal dagsfradrag til ”DaysWithDeductionCollection” af typen ”9. Belægning Fri for egen regning”. |
| C. Beskæftigelse | 1.  | Beskæftigelsesperioder før medlemmet har meldt sig ledig hhv efter medlemmet har afmeldt sig som ledig. | A-kassen indberetter til ”DaysWithDeductionCollection” konkrete dage med dagsfradrag (á relevant timetal, jf. medlemmet udfyldelse af dagpengekort) til ”DaysWithDeductionCollection” af typen ”1. Arbejde” (”CauseForDeductionInUnemploymentBenefitsTypeIdentifier”). |
| 2. |
| D.Ferie | 1. | Udbetaling af feriedagpenge i indberetningsperiode, hvor medlemmet også har modtaget dagpenge (feriedagpenge fra ledighed). | A-kassen indberetter dels perioden (herunder start- og slutdato) med udbetaling af feriedagpenge til ”UnemploymentFundPaymentServiceCreateHolidayBenefitsPaymentData”, dels konkrete dage med dagsfradrag til ”DaysWithDeductionCollection” af typen ”11. Belægning – Ferie” (”CauseForDeductionInUnemploymentBenefitsTypeIdentifier”).Bemærk, at antallet af indberettede dage med feriedagpenge til ”HolidayBenefitsPaymentService” (á 7,4 timer for fuldtidsforsikrede eller 3,7 timer for deltidsforsikrede) skal modsvares af et tilsvarende antal fradragsdage til ”DaysWithDeductionCollection” (á 7,4 timer á 7,4 timer for fuldtidsforsikrede eller 6 timer for deltidsforsikrede) med koden ”11. Belægning – Ferie” (”CauseForDeductionInUnemploymentBenefitsTypeIdentifier”). |
| 2. | Udbetaling af feriedagpenge i indberetningsperiode, hvor medlemmet ikke har modtaget dagpenge (feriedagpenge fra beskæftigelse). | A-kassen indberetter udelukkende perioden (herunder start- og slutdato) med udbetaling af feriedagpenge til ”UnemploymentFundPaymentServiceCreateHolidayBenefitsPaymentData.  |
| 3. | Afholdelse af ferieperiode med løn fra tidligere arbejdsgiver i indberetningsperiode, hvor medlemmet også har modtaget dagpenge. | A-kassen indberetter til ”DaysWithDeductionCollection” konkrete dage med dagsfradrag (á 7,4 timer for fuldtidsforsikrede eller 6 timer for deltidsforsikrede) af typen ”11. Belægning – Ferie” (”CauseForDeductionInUnemploymentBenefitsTypeIdentifier”). |
| E.Sygdom | 1. | De første 14 dage af et ledigt medlems sygdomsforløb. | A-kassen indberetter ikke de første 14 dage af et sygdomsforløb særskilt til ”UnemploymentFundPaymentService”. Der er udbetalt dagpenge til medlemmet. A-kassen skal i indberetningen til FLEUR (”DaysWithDeductionCollection”) således ikke belægge de første 14 dage af et sygdomsforløb i ”DaysWithDeductionCollection” med en fradragskode, men behandle disse dage i lighed med en hvilken som helst anden almindelig (hver)dag med fuld ledighed.STAR indlægger til eget statistisk brug selv evt. sygedage indenfor de første 14 dage af medlemmets sygedomsforløb i data, jf. indberetningen til DFDG af fravær og fritagelser vedr. sygdom (fraværet ”Sygdom – sygemelding”). |
| 2. | Medlem er sygemeldt mere end 14 dage i en indberetningsperiode (udbetaling af a-dagpenge og sygedagpenge i samme indberetningsperiode) | A-kassen indberetter konkrete dage med dagsfradrag (á 7,4 timer) til ”DaysWithDeductionCollection” af typen ”10. Belægning - Syg - ej Dagpenge Under Sygdom” (”CauseForDeductionInUnemploymentBenefitsTypeIdentifier”). Dage i indberetningsperioden, hvor medlemmet er raskmeldt samt de første 14 dage af medlemmets sygdomsforløb (hvor medlemmet modtager dagpenge under sygdom) belægges således ikke med fradragskoder. |
| 3. | Medlem vender tilbage fra sygedagpenge i indberetningsperioder, hvor medlemmet også modtager dagpenge. | A-kassen indberetter konkrete dage med dagsfradrag (á 7,4 timer) til ”DaysWithDeductionCollection” af typen ”10. Belægning - Syg - ej Dagpenge Under Sygdom” (”CauseForDeductionInUnemploymentBenefitsTypeIdentifier”).I indberetningsperioder, hvor et ledigt medlem udelukkende modtager sygedagpenge, indberetter a-kassen ikke til FLEUR. |
| F.EØS | 1. | Medlem vender rettidigt tilbage fra eller drager afsted på EØS-ophold i indberetningsperiode, hvor der også udbetales almindelige a-dagpenge. | A-kassen indberetter hele indberetningsperioden som almindelige dagpenge og foretager altså (forudsat medlemmet er fuldt ledige i indberetningsperioden) ikke konkrete dagsfradrag til ”DaysWithDeductionCollection” men sørger for at der er indberettet den relevante EØS-periode til ”EEABenefitsPaymentData”. |
| 2. | Medlem vender ikke rettidigt tilbage fra eller drager afsted på EØS-ophold i indberetningsperiode, hvor der også udbetales almindelige a-dagpenge. | A-kassen indberetter hele indberetningsperioden som almindelige dagpenge og foretager konkrete dagsfradrag til ”DaysWithDeductionCollection” af typen ”14. Belægning – Ej rettidig tilbagevenden efter EØS” (”CauseForDeductionInUnemploymentBenefitsTypeIdentifier”). Samtidigt sørger a-kassen for, at der er indberettet den relevante EØS-periode til ”EEABenefitsPaymentData”. |

1. https://starwiki.atlassian.net/wiki/display/FYS/UnemploymentFundPaymentService [↑](#footnote-ref-2)
2. § 4, stk. 1 og 2, i bekendtgørelse om udbetaling af dagpenge, jf. bkg.nr. 819 af 23. juni 2017. [↑](#footnote-ref-3)
3. https://starwiki.atlassian.net/wiki/pages/viewpage.action?pageId=74522355 [↑](#footnote-ref-4)
4. Antallet af timer i dette felt skal være en summering af samtlige timer, der forbruger af medlemmets ret til dagpenge, dvs. a-dagpenge, feriedagpenge, EØS-dagpenge samt sygedagpenge, der forbruger af dagpenge (fra og med 3. uge til og med 6. uge af medlemmets sygdomsforløb). [↑](#footnote-ref-5)